CELEX: C2004/300/19
Language: sk
Date: 2004-12-04 00:00:00
Title: Rozsudok Súdneho dvora (prvá komora) zo 14. októbra 2004 vo veci C-299/02: Komisia Európskych spoločenstiev proti Holandskému kráľovstvu (Nesplnenie povinnosti štátu — Články 43 ES a 48 ES — Vnútroštátne opatrenia vyžadujúce ako podmienku na zápis lode v Holandsku, aby akcionári, správcovia a fyzické osoby poverené prevádzkou holandského podniku spoločnosti Spoločenstva, ktorá vlastní loď, mali štátnu príslušnosť Spoločenstva alebo EHP — Vnútroštátne opatrenia vyžadujúce, aby správca lodiarskej spoločnosti mal štátnu príslušnosť spoločenstva alebo EHP, a aby mal bydlisko na území Spoločenstva alebo v EHP)

4.12.2004   
            
            
               SK
            
            
               Úradný vestník Európskej únie
            
            
               C 300/10
            
         
      ROZSUDOK SÚDNEHO DVORA
   
   (prvá komora)
   zo 14. októbra 2004
   vo veci C-299/02: Komisia Európskych spoločenstiev proti Holandskému kráľovstvu (1)
   
   (Nesplnenie povinnosti štátu - Články 43 ES a 48 ES - Vnútroštátne opatrenia vyžadujúce ako podmienku na zápis lode v Holandsku, aby akcionári, správcovia a fyzické osoby poverené prevádzkou holandského podniku spoločnosti Spoločenstva, ktorá vlastní loď, mali štátnu príslušnosť Spoločenstva alebo EHP - Vnútroštátne opatrenia vyžadujúce, aby správca lodiarskej spoločnosti mal štátnu príslušnosť spoločenstva alebo EHP, a aby mal bydlisko na území Spoločenstva alebo v EHP)
   (2004/C 300/19)
   Jazyk konania: holandčina
   Vo veci C-299/02, Komisia Európskych spoločenstiev (splnomocnení zástupcovia: K. H. I. Simonsson a H. M. H. Speyart) proti Holandskému kráľovstvu (splnomocnení zástupcovia: H. G. Sevenster a S. Terstal), predmetom ktorej je žaloba o nesplnenie povinnosti podľa článku 226 ES podaná 23. augusta 2002, Súdny dvor (prvá komora), v zložení: predseda prvej komory P. Jann (spravodajca), sudcovia A. Rosas a R. Silva de Lapuerta, generálny advokát: P. Léger, súdny tajomník: R. Grass, vyhlásil dňa 14. októbra 2004 rozsudok, ktorého výrok znie:
   
               1)
            
            
               Holandské kráľovstvo si tým, že prijalo a zachovalo v platnosti paragraf 311 Wetboek van Koophandel a paragraf 8:169 Burgerlijk Wetboek vo svojom vnútroštátnom právnom poriadku, v zmysle ktorých sú stanovené podmienky týkajúce sa
               
                           —
                        
                        
                           štátnej príslušnosti akcionárov spoločností, ktoré vlastnia námorné lode a žiadajú o ich zápis v Holandsku;
                        
                     
                           —
                        
                        
                           štátnej príslušnosti správcov spoločností, ktoré vlastnia námorné lode a žiadajú o ich zápis v Holandsku;
                        
                     
                           —
                        
                        
                           štátnej príslušnosti fyzických osôb poverených prevádzkou podniku, ktorý vykonáva v Holandsku činnosť spojenú s námornou plavbou, ktorá sa vyžaduje na zápis lode do holandského registra;
                        
                     
                           —
                        
                        
                           štátnej príslušnosti správcov námorných lodí lodiarskych spoločností zapísaných v Holandsku; a
                        
                     
                           —
                        
                        
                           bydliska správcu námorných lodí lodiarskych námorných spoločnosti zapísaných v Holandsku
                        
                     nesplnilo povinnosti, ktoré mu vyplývajú z článkov 43 ES a 48 ES.
            
         
               2)
            
            
               Holandské kráľovstvo je povinné nahradiť trovy konania.
            
         
      (1)  Ú. v. ES C 247 z 12.10.2002